Az eljárás rövid ismertetése:
A polgármester gyógyszertámogatás formájában nyújtható települési támogatást biztosít egy éves időtartamra azon szociálisan rászorult személyek részére, akik a szociális törvény szerinti közgyógyellátásra nem jogosultak, de egészségi állapotuk, diagnosztizált krónikus betegségük miatt rendszeres gyógyszerszedésre szorulnak. A kérelmek elbírálása során a jövedelem vizsgálatán túl figyelembevételre kerül a háziorvos és gyógyszertár által igazolt, rendszeres gyógyszerkiadások összege. 
Az eljárás jogi alapja: 
Herceghalom Község Önkormányzata Képviselő-testületének 25/2023. (XII.01.) számú, a pénzbeli és természetben nyújtott szociális ellátásokról szóló rendeletének 12.§-a.
Illetékességi terület: Herceghalom közigazgatási területe
Benyújtandó dokumentumok:
· a „Kérelem a gyógyszerkiadások viseléséhez nyújtandó települési támogatás megállapítására” nyomtatvány kitöltve, mely nyomtatvány magában foglalja a az Igazolást a gyógyszerköltségekről (melyet a háziorvos tölt ki)
· a kérelmező és a vele közös háztartásban élők - a kérelem benyújtását megelőző havi - nettó jövedelmét igazoló dokumentumok (pl. munkabér, családi pótlék, nyugdíj, álláskeresési támogatás stb.),
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen nyitvatartási időben, vagy eljuttatni postai úton
I. fokon döntést hozó szerv: Herceghalom Község Polgármestere (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete

